สวัสดีค่ะ พอดีวันนี้ช่วงเวลามีประมาณสามทุ่มได้มีอะไรกับแฟนโดยการป้องกันด้วยการใส่ถุงยาง แต่น่าจะได้ใส่ผิดด้านทำให้ถุงยางหลุดเข้าไป และได้กินยาคุมฉุกเฉินช่วงสี่ทุ่มสามสิบห้า ในกรณีนี้จะมีโอกาศตั้งท้องง่ายมั้ยคะถ้าได้เกิดหลั่งในไป ปกติประจำเดือนต้องมาก่อนหน้านี้สองวัน แต่วันนี้ก็ยังไม่มาแค่รู้สึกเหมือนจะมา ปกตินับวันด้วยการใช้แอพซึ่งวันจะตรงในทุกๆครั้ง
สวัสดีค่ะ การมีเพศสัมพันธ์โดยการใช้ถุงยางอนามัยนั้น หากใช้ได้อย่างถูกต้อง 100% ก็จะมีโอกาสตั้งครรภ์ประมาณ 2% แต่หากใช้ไม่ถูกต้อง หรือเกิดถุงยางหลุดเข้าไปในช่องคลอดดังกล่าว โอกาสในการตั้งครรภ์ก็จะมากขึ้น อย่างไรก็ตาม หากได้ทานยาคุมฉุกเฉินไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉิน ก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์ก็ถือว่าน้อยอยู่เมื่อทานยาคุมฉุกเฉินไปแล้ว ก็อาจมีผลทำให้ประจำเดือนมาไม่ตรงกำหนดวันที่จะมาได้ค่ะ ดังนั้น ก็ควรรอประจำเดือนไปก่อน หากประจำเดือนไม่มาภายใน 2 สัปดาห์ จึงค่อยตรวจหาการตั้งครรภ์ดูค่ะ